सीआईईएस मोस्ट भ्याल्युएबल फुटबलरको सूची हरेक वर्षको जनवरीमा जारी गरिन्छ। जसमा युरोपका ३१ उच्च डिभिनजनको घरेलु लिगमा खेल्ने फुटबलरलाई उनीहरुले गरेको प्रदर्शनको आधारमा स्थान दिइन्छ। प्रायः इंग्लिस प्रिमियर लिग, स्पेनिस ला लिगा, इटालियन सिरी ए, जर्मन बुन्डेसलिगा र फ्रेन्च लिग वान गरी युरोपका ५ उत्कुष्ट क्लब पहिलो प्राथमिकतामा पर्ने गर्दछन्। लिगमा गरिएको प्रदर्शन, खेलाडीको उमेर, करार अवधि र ट्रान्सफर भ्याल्यु (स्थानान्तरण रकम) लाई प्रमुख आधार बनाई सूची तयार पारिन्छ।
